2/2020. (V. 19.) számú önkormányzati rendelet 1. melléklete

**Házirend**

Integrált Közösségi és Szolgáltató Tér

7072 Diósberény, Iskola utca 13.

**Nyitva tartás:**

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet alapján.

Hétfő: zárva

Kedd: 15:00 – 19:00

Szerda: 8:00 – 12:00

Csütörtök: zárva

Péntek: zárva

Szombat: 15:00 – 19:00

Vasárnap: zárva

**Az Integrált Közösségi és Szolgáltató Tér (a továbbiakban: közösségi színtér) igénybevételének rendje:**

1. A közösségi színteret, helyiségeit nyitvatartási időben minden érdeklődő látogathatja, igénybe veheti kulturális szolgáltatásait, berendezéseit, felszereléseit és más eszközeit.
2. A közösségi színteret annak rendeltetése szerint, – szervezett, kötött program kivételével minden érdeklődő – igénybevételi szándék bejelentése nélkül – szabadon használhatja.
3. Az előzetes bejelentéssel történő igénybevétel esetén csak a teljeskörű felelősség vállalásával történhet.
4. A közösségi színtér helyiségeiben minden látogató köteles a közösségi és társas élet szabályait betartani, kulturált magatartást tanúsítani.
5. A közösségi színtérként működő helyiségek, közösségi célokat szolgálnak, ezért védelme, berendezésének és felszerelésének anyagi felelősséggel történő használata, a tisztaság és rend megóvása minden látogató kötelessége.
6. A látogató személyes tárgyainak megóvásáért a fenntartó önkormányzat felelősséget nem vállal.
7. A közösségi színtér helyiségeinek egyedi igénybevételi szándékát legalább 5 nappal a tervezett igénybevétel előtt kell kérni. A helyiséghasználati igényekről a polgármester dönt.
8. Az Önkormányzat természetbeni juttatásként a községben működő önszerveződő közösségek részére ingyenesen biztosítja a közösségi színtér helyiségeinek igénybevételét. Más szervezetek vonatkozásában a polgármester dönt a helyiségek ingyenes igénybevételének lehetőségéről.
9. A bérleti díjak mértékéről a Képviselő-testület határozattal dönt.
10. A közösségi színtér használata során a Házirend betartása kötelező.